ANAN เก็บหุ้นบ.ร่วมทุน “อนันดา เอ็มเอฟฯ” เพิ่ม 4.9 ล้านหุ้น ดันสัดส่วนแตะ 99.99%
ANAN เก็บหุ้นบ.ร่วมทุน "อนันดา เอ็มเอฟฯ" เพิ่ม 4.9 ล้านหุ้น ดันสัดส่วนแตะ 99.99%
20 เม.ย. 2563

 บริษัท อนันดา ดีเวลลอปเม้นท์ จำกัด (มหาชน) หรือ ANAN เปิดเผยข้อมูลผ่านระบบสารสนเทศตลาดหลักทรัพย์แห่งประเทศไทย (SET) ระบุว่า ที่ประชุมคณะกรรมการบริษัทฯ ครั้งที่ 6/2563 ซึ่งประชุมเมื่อวันที่ 20 เม.ย. 2563 ได้มีมติอนุมัติให้ซื้อหุ้นสามัญของบริษัทร่วมทุน คือ บริษัท อนันดา เอ็มเอฟ เอเชีย สามย่าน จำกัด จำนวน 4,900,000 หุ้น คิดเป็น 49% ซึ่งเป็นไปตามข้อตกลงตามสัญญาร่วมทุน โดยซื้อจาก ซี อินเวสเม้นท์ ไฟว์ ไพรเวท ลิมิเต็ด ซึ่งไม่เป็นบุคคลที่เกี่ยวโยงกันของบริษัท ทั้งนี้ ภายหลังการเข้าทำรายการดังกล่าว ส่งผลให้ ANAN ถือหุ้น บริษัท อนันดา เอ็มเอฟ เอเชีย สามย่าน จำกัด ในสัดส่วน 99.99% จากเดิม 51%
อนึ่ง บริษัท อนันดา เอ็มเอฟ เอเชีย สามย่าน จำกัด ดำเนินธุรกิจการพัฒนาอสังหาริมทรัพย์ ประเภทคอนโดมิเนียม